****

**ZÁPISNICA Z PRÍPRAVNÝCH TRHOVÝCH KONZULTÁCIÍ**

**Názov verejného obstarávateľa:** Národná banka Slovenska

**Sídlo verejného obstarávateľa:** Imricha Karvaša 1, 813 25 Bratislava

**Názvy účastníkov:** Anect, a.s.

 Datalan, a.s.

 Istrosec, s.r.o.

**Predmet / názov PTK:** Monitoring kybernetickej bezpečnosti

**Postup:** Prípravné trhové konzultácie (ďalej len „PTK“)

**Legislatívny rámec:** Podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**Dokumenty a bližšie informácie k PTK:** <https://nbs.sk/o-narodnej-banke/verejne-obstaravanie/pripravne-trhove-konzultacie/>

**Lehota na prihlásenie k účasti na PTK:** do 24.5.2024 do 14.00 h

**Miesto uskutočnenia PTK:** Národná banka Slovenska, Imricha Karvaša 1, 813 25 Bratislava

**Dátum a čas uskutočnenia PTK:** 4.6.2024, 13:00 h

Pred začatím oficiálneho postupu verejného obstarávania realizuje Národná banka Slovenska v súlade s § 25 zákona o verejnom obstarávaní prípravné trhové konzultácie. Cieľom PTK je spresnenie technických požiadaviek na služby Monitoringu kybernetickej bezpečnosti a získanie informácií týkajúcich sa obchodných podmienok dodania služby. Tieto informácie poslúžia ako podklad pre prípravu súťažných podkladov plánovaného verejného obstarávania služieb Monitoringu kybernetickej bezpečnosti.

**PTK predchádzalo dňa 17.5.2024 zverejnenie Výzvy** na účasť na PTK (ďalej len „výzva“) s prílohami na webovom sídle NBS na adrese: <https://nbs.sk/o-narodnej-banke/verejne-obstaravanie/pripravne-trhove-konzultacie/>. Výzva na účasť na PTK bola zverejnená aj v Úradnom vestníku EÚ 98/2024 pod číslom 298811-2024 a vo Vestníku verejného obstarávania vedeného ÚVO 99/2024 pod číslom 13289 – POS. Zverejnením výzvy bolo umožnené, aby sa týchto konzultácií mohlo zúčastniť široké spektrum hospodárskych subjektov, prípadne tretieho sektora.

Na úvod online PTK mítingu NBS oboznámila účastníkov o plánovanom priebehu a cieľoch PTK. Takisto účastníkov PTK oboznámila o vyhotovení audio záznamu z PTK pre účely vyhotovenia zápisnice z priebehu PTK, ktorý bude po jej verifikácii následne zlikvidovaný.

Nasledovala diskusia k nasledovným bodom podľa prílohy 3 – Úvodné témy na diskusiu.

**1. Predmet zákazky**

**Sú pre Vás zrozumiteľné všetky požiadavky na služby, resp. čo je potrebné spresniť aby bolo možné vypracovať záväznú ponuku vo verejnom obstarávaní?**

*Diskusia k bodu:*

* Účastníci sa vyjadria v dotazníku.

**Viete dodať požadované služby v režimoch 15/5 a 24/7?**

*Diskusia k bodu:*

* Či NBS má predstavu o časovom rámci spustenia monitorovania bezpečnosti v režime 24/7

*- V súčasnej dobe NBS nemá stanovený konkrétny dátum spustenia monitorovania bezpečnosti v režime 24/7. Táto možnosť bude vo verejnom obstarávaní pravdepodobne ako opcia.*

* Či NBS očakáva pasívny SOC ?

*– Áno, pasívny SOC. NBS neočakáva od dodávateľa aktívnu, príp. automatickú reakciu na vzniknuté bezpečnostné incidenty. Aktívny zásah bude robiť NBS. NBS pri riešení bezpečnostného incidentu očakáva od dodávateľa súčinnosť.*

* Aká bude forma nacenenia služieb v režimoch 15/5 a 24/7.

*- Predstava NBS je, že bude nacenená základná služba v režime 15/5 a režim 24/7 bude ako opcia.*

* Bude súčasťou zmluvy aj inflačná doložka.

*– NBS zvažuje stanoviť do zmluvy aj inflačnú doložku.*

* Či NBS uvažovala aj s režimom 10/7.

*– NBS nad režimom 10/7 neuvažovala, z dôvodu, že nemá pokrytú prevádzku v režime 10/7.*

* Akým spôsobom je možné notifikovať NBS mimo režimu 15/5.

*– NBS má vypracované eskalačné postupy a eskalačný kontakt ktorý je k dispozícii 24/7.*

**2. Technické požiadavky**

**Sú požiadavky na technológie dostatočne definované, resp. čo je potrebné spresniť aby bolo možné vypracovať záväznú ponuku vo verejnom obstarávaní?**

*Diskusia k bodu:*

* Aká je predstava naplnenia požiadavky na skener zraniteľností, ktorý má byť používaný minimálne v 3 národných bankách

*- Predstava NBS je, aby riešenie skenovania zraniteľností bolo dostatočne robustné a využívané, s vysokou kredibilitou. Uvedená textácia je použitá ako príklad. NBS očakáva od uchádzačov, aby v dotazníku uviedli návrh požiadavky, ktorá je z ich pohľadu primeraná resp. príhodná. NBS stanoví požiadavky v súlade so zákonom č. 343/2015 Z. z. a jeho princípmi, pričom odpovede od účastníkov PTK sú v tejto veci pre NBS žiadané.*

**Ktoré bezpečnostné štandardy sú Vašimi produktami podporované: NIST, CIS, ISO, MITRE ATT&CK a pod.?**

*Diskusia k bodu:*

* Účastníci sa vyjadria v dotazníku.

**3. Podmienky súťaže**

**Plánujete sa zúčastniť verejného obstarávania, prípadne sú nejaké dôvody pre ktoré by ste zvažovali sa nezúčastniť?**

*Diskusia k bodu:*

* Účastníci sa vyjadria v dotazníku.

**Aké máte úspešné referencie na SOC, SIEM, NDR, BAS a Správa zraniteľností za posledné 2 roky (bankový sektor?)**

*Diskusia k bodu:*

* Či referencie budú redukované iba na EÚ, alebo budú akceptované aj zo Severnej Ameriky a Ázie.

*- NBS bude akceptovať referencie v súlade so zákonom č. 343/2015 Z. z..*

**Koľko času potrebujete na prípravu ponuky? Verejný obstarávateľ zvažuje 30 až 45 kalendárnych dní.**

*Diskusia k bodu:*

* Účastníci sa vyjadria v dotazníku.

**Aké je zloženie Vášho tímu (odborná kvalifikácia (napr. vzdelanie, certifikáty a skúsenosti v projektoch rovnakých alebo obdobných ako predmet zákazky)?**

*Diskusia k bodu:*

* Účastníci sa vyjadria v dotazníku.

**Ako sa dajú overiť skúsenosti a odborná pripravenosť tímu?**

*Diskusia k bodu:*

* Účastníci sa vyjadria v dotazníku.

**Ak by verejný obstarávateľ uvažoval o aplikovaní iného kritéria na vyhodnotenie ponúk ako je najnižšia cena, aké iné kritérium odlišné od ceny považujete za vhodné/primerané?**

*Diskusia k bodu:*

* Účastníci sa vyjadria v dotazníku.

**4. Obchodné podmienky**

**Ako funguje licenčný model (licencia, subscription), resp. čo sa udeje po skončení zmluvy s HW, SW, licenciami a pod.?**

*Diskusia k bodu:*

* Či je možné existujúce nástroje, špecificky Tenable.sc, nahradiť iným renomovaným produktom.

*– Áno je možné. V súčasnosti sa Tenable.sc obstaráva vždy na 1 rok s účinnosťou od polovice februára. Aj v roku 2025 sa obstará Tenable.sc s licenciami platnými do polovice februára nasledujúceho roku (2026), čiže dôjde k cca polročnému prekrytiu s novo obstaraným riešením. Tenable.sc je takisto možné využiť vo vhodnej konfigurácii. Tenable.sc v súčasnej konfigurácii neposkytuje funkčnosť ktorú NBS požaduje od nového riešenia skenera zraniteľnosti. Do verejného obstarávania budú spresnené informácie k existujúcim technológiám ako platnosť licencií, end of life a pod., tak aby dodávateľ ich mohol využiť.*

**Aké sú podmienky pri predčasnom ukončení zmluvného vzťahu: platnosť licencií, HW, SW, transfer know-how a pod.?**

*Diskusia k bodu:*

* Účastníci sa vyjadria v dotazníku.

**Aké sú možnosti škálovateľnosti služby (zvyšovanie/znižovanie počtu monitorovaných zariadení, zmena počtu udalostí za jednotku času a pod.)?**

*Diskusia k bodu:*

* Aký je predpokladaný medziročný rast objemu služby (počty udalostí, flows a pod.). Aký licenčný model je preferovaný, napr. jednorazové zakúpenie licencií môže výrazne znížiť cenu.

*- Na základe skúseností NBS odhaduje navyšovanie objemov (počtu udalostí, network flows) na úrovni 8 až 10 %. Je nepravdepodobné, že by došlo k výraznému poklesu. NBS preferuje aby HW, SW, licencie boli zahrnuté v paušálnych mesačných platbách za služby v prípade ekonomickej výhodnosti.*

**Aké sú odhadované náklady pre jednotlivé služby? Aké je rozloženie platieb (na začiatku a mesačné platby) ?**

*Diskusia k bodu:*

* V akej štruktúre a v akom vyjadrení uviesť náklady do dotazníka.
* *NBS preferuje aby uchádzači uviedli kvalifikovaný odhad nákladov v eurách podľa jednotlivých služieb v primeranej granularite.*

**Aké sú podmienky odovzdania know-how po skončení zmluvy?**

*Diskusia k bodu:*

* Účastníci sa vyjadria v dotazníku.

**5. Dodacie podmienky**

**Aká je Vaša predstava o migrácii z existujúcich systémov na nové systémy – čas, požiadavky na súčinnosť a pod.?**

*Diskusia k bodu:*

* Spresniť popis custom use casov z dôvodu odhadu náročnosti prípadne migrácie.

*– Do verejného obstarávania budú spresnené informácie k existujúcim custom use casom. Nástroje potrebné na migráciu/konverziu z existujúceho riešenia na nové riešenie musia byť zahrnuté v cene služby.*

* Spresnenie formy pasívneho SOCu a v rámci toho detailnejšie rozpracovanie informácií ohľadom súčasného došetrovania podozrivých zistení v iných systémoch/nástrojoch banky.

*– Do verejného obstarávania bude spresnená informácia o zodpovednosti dodávateľa a NBS pri vyšetrovaní bezpečnostných incidentov. Takisto do verejného obstarávania budú spresnené informácie o režime používania iných bezpečnostných systémov/nástrojov banky. NBS preferuje, aby dodávateľ tieto nástroje aktívne využíval.*

**Aké sú nároky na technické vybavenie, procesy NBS, počet a odbornú spôsobilosť personálu NBS?**

*Diskusia k bodu:*

* Účastníci sa vyjadria v dotazníku.

**Aká je odhadovaná doba na prípravu spustenia služby od podpisu zmluvy?**

*Diskusia k bodu:*

* Účastníci sa vyjadria v dotazníku.

**Témy nachádzajúce iba v dotazníku**

**Aké informácie alebo dokumenty nad rámec už poskytnutých potrebujete poznať pre riadne ocenenie predmetu zákazky?**

*Diskusia k bodu:*

* Účastníci sa vyjadria v dotazníku.

**Identifikovali ste nejaké požiadavky, ktoré jednoznačne navyšujú prácnosť resp. cenu predmetu zákazky? Ak áno, ktoré to konkrétne sú?**

*Diskusia k bodu:*

* Účastníci sa vyjadria v dotazníku.

**Máte uzavreté poistenie zodpovednosti za škodu v súvislosti s výkonom vašej podnikateľskej činnosti? Ak áno, v akej výške?**

*Diskusia k bodu:*

* Účastníci sa vyjadria v dotazníku.

**Viete ako potencionálny uchádzač splniť všetky požiadavky verejného obstarávateľa na predmet plánovanej zákazky sám alebo predpokladáte, že budete potrebovať subdodávateľa?**

*Diskusia k bodu:*

* Účastníci sa vyjadria v dotazníku.

**S akými najčastejšími prekážkami ste sa doteraz stretli pri realizácii totožného/porovnateľného predmetu plánovanej zákazky a ako ste sa s nimi vysporiadali?**

*Diskusia k bodu:*

* Účastníci sa vyjadria v dotazníku.

**Vstupuje do ceny služieb v zmysle návrhu predmetu zákazky okrem ceny práce aj iný významný faktor? Ak áno, aký?**

*Diskusia k bodu:*

* Účastníci sa vyjadria v dotazníku.

**6. Rôzne**

V bode Rôzne bol ponechaný priestor na otázky účastníkov PTK, ktoré sú už vyjadrené v diskusii v bodoch vyššie.

Na záver PTK bola zopakovaná informácia, že sa od účastníka PTK očakáva verifikácia zápisnice a v lehote dvoch týždňov vyplnenie dotazníka. Po ukončení PTK verejný obstarávateľ zverejní zápisnice z priebehov PTK na svojom webovom sídle na adrese <https://nbs.sk/o-narodnej-banke/verejne-obstaravanie/pripravne-trhove-konzultacie>.

**7. Otázky v dotazníkoch**

* V rámci požiadaviek na vysokú dostupnosť prosím o informáciu, či je možné nasadiť riešenie cez dve lokality, keď by bola potreba, aby 2 zariadenia v clusteri pracovali na rovnakej L2 sieti.

Napr.

Prvé zariadenie adresa 1.1.1.50 / 24 na primárnej lokalite

Druhé zariadenie adresa 1.1.1.51 / 24 na druhé lokalite

Cluster adresa fyzicky na prvom alebo druhom zariadení 1.1.1.52 / 24.

Latencia 15ms medzi sieťami.

*– Áno, v prípade, že zariadenia budú umiestnené v rámci LAN, t.j. nie v DMZ.*